CELEX: 32012R1144
Language: da
Date: 2012-11-28 00:00:00
Title: Kommissionens gennemførelsesforordning (EU) nr. 1144/2012 af 28. november 2012 om tarifering af varer i den kombinerede nomenklatur

5.12.2012   
            
            
               DA
            
            
               Den Europæiske Unions Tidende
            
            
               L 333/3
            
         KOMMISSIONENS GENNEMFØRELSESFORORDNING (EU) Nr. 1144/2012
   af 28. november 2012
   om tarifering af varer i den kombinerede nomenklatur
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EØF) nr. 2658/87 af 23. juli 1987 om told- og statistiknomenklaturen og den fælles toldtarif (1), særlig artikel 9, stk. 1, litra a), og
   ud fra følgende betragtninger:
   
               (1)
            
            
               For at sikre en ensartet anvendelse af den kombinerede nomenklatur, der er knyttet som bilag til forordning (EØF) nr. 2658/87, bør der vedtages bestemmelser vedrørende tariferingen af de i bilaget omhandlede varer.
            
         
               (2)
            
            
               Forordning (EØF) nr. 2658/87 har fastsat almindelige tariferingsbestemmelser vedrørende den kombinerede nomenklatur. Disse bestemmelser finder også anvendelse ved fortolkningen af enhver anden nomenklatur, der helt eller delvis er baseret på den kombinerede nomenklatur, eller som tilføjer yderligere underopdelinger, og som er fastlagt på grundlag af specifikke EU-forskrifter med henblik på anvendelsen af tarifmæssige eller andre foranstaltninger vedrørende samhandelen med varer.
            
         
               (3)
            
            
               Ifølge de almindelige bestemmelser bør varerne i kolonne 1 i tabellen i bilaget tariferes under den KN-kode, der er anført i kolonne 2 ud fra den begrundelse, der er anført i kolonne 3.
            
         
               (4)
            
            
               Det er hensigtsmæssigt, at bindende tariferingsoplysninger, der er meddelt af medlemsstaternes toldmyndigheder i forbindelse med tarifering af varer i den kombinerede nomenklatur, og som ikke er i overensstemmelse med EU-retten fastsat i denne forordning, fortsat kan påberåbes af modtageren i henhold til bestemmelserne i artikel 12, stk. 6, i Rådets forordning (EØF) nr. 2913/92 af 12. oktober 1992 om indførelse af en EF-toldkodeks (2) i et tidsrum på tre måneder.
            
         
               (5)
            
            
               Foranstaltningerne i denne forordning er i overensstemmelse med udtalelse fra Toldkodeksudvalget —
            
         VEDTAGET DENNE FORORDNING:
   Artikel 1
   De varer, der er anført i kolonne 1 i skemaet i bilaget, tariferes i den kombinerede nomenklatur i den i kolonne 2 i skemaet nævnte KN-kode.
   Artikel 2
   Bindende tariferingsoplysninger meddelt af medlemsstaternes toldmyndigheder, som ikke er i overensstemmelse med EU-retten fastsat i denne forordning, kan fortsat påberåbes i henhold til bestemmelserne i artikel 12, stk. 6, i forordning (EØF) nr. 2913/92 i et tidsrum på tre måneder.
   Artikel 3
   Denne forordning træder i kraft på tyvendedagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 28. november 2012.
      
         
            På Kommissionens vegne For formanden
         
         Algirdas ŠEMETA
         
            Medlem af Kommissionen
         
      
   
   
      (1)  EFT L 256 af 7.9.1987, s. 1.
   
      (2)  EFT L 302 af 19.10.1992, s. 1.
   
      BILAG
      
                  Varebeskrivelse
               
               
                  Tarifering
                  (KN-kode)
               
               
                  Begrundelse
               
            
                  (1)
               
               
                  (2)
               
               
                  (3)
               
            
                  En vare, der består af modificeret dehydreret sukkerrørsmelasse, foreligger som pulver, har en lysebrun farve og indeholder (i vægtprocent):
                  
                              —
                           
                           
                              sakkarose (herunder invertsukker)
                           
                           
                              82,4
                           
                        
                              —
                           
                           
                              aske
                           
                           
                              1,5
                           
                        
                              —
                           
                           
                              træstof
                           
                           
                              7
                           
                        Varen indeholder ingen stivelse og har en polarisation på 83,4 %.
                  Under fremstillingsprocessen tilsættes der koncentrat af plantefibre og sukkerrørsmelasse, hvorved der fremstilles dehydreret sukkerrørsmelasse.
                  Varen er ikke egnet til anvendelse i levnedsmidler og anvendes udelukkende som dyrefoder.
               
               
                  2309 90 96
               
               
                  Tarifering i henhold til almindelig bestemmelse 1 og 6 vedrørende den kombinerede nomenklatur, bestemmelse 1 til kapitel 23 samt teksten til KN-kode 2309, 2309 90 og 2309 90 96.
                  På trods af det høje indhold af sakkarose kan varen ikke anses for at være rørsukker under pos. 1701, eftersom der tilsættes plantefibre under fremstillingsprocessen.
                  Som følge af tilsætningen af koncentrat af sukkerrørsmelasse og selve dehydreringsprocessen er varens indhold af sukker betydeligt højere end i traditionel sukkerrørsmelasse. Tarifering under pos. 1703 er derfor udelukket.
                  Varen anvendes som dyrefoder og har mistet sine oprindelige karakteristika under fremstillingsprocessen (se kapitel 23, bestemmelse 1).
                  Varen tariferes derfor under KN-kode 2309 som en tilberedning, af den art der anvendes som dyrefoder.